Malema moet ‘voorberei om geskors te word’Die ANC-jeugligaleier, Julius Malema. Foto: Werner Beukes/SAPA Die Star berig dat Malema skuldig bevind is op die aanklag dat hy die ANC in oneer gebring het. Die koerant sê volgens sy bronne sal die voorsitter van die ANC se nasionale dissiplinêre komitee, Derek Hanekom, voorstel dat Malema vir ŉ jaar uit die party geskors word. Die ANC sal om 10:00 Donderdagoggend ŉ openbare aankondiging maak rakende Malema en van sy kollegas se lot. Business Day het ook berig dat Malema vir ŉ jaar geskors kan word. Malema sal wel appèl kan aanteken teen die beslissing. Malema en vyf van sy kollegas is daarvan aangekla dat hulle die ANC in oneer gebring het en verdeeldheid in die party saai.